《府公射堂饮酒辄陪尊丈侍郎兼揖诸孙拜献拙诗》
宋代·刘敞

煌煌南极星，粲粲北维斗。禀龄瑞明时，运柄燮万有。

降神非寻常，希世曾一偶。积善如公家，于今见纯佑。

安车告归日，三府升平久。万石均禄秩，鲁公拜前后。

茫茫周汉来，此事复闻否。黄金铸大印，绿丝绾长绶。

方为累世荥，况多后来秀。戏禽试强弩，劝客满春酒。

贱子敢再拜，愿公更眉寿。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。